L formos namų projektai labai populiarūs, jie išsiskiria savo patogiu išplanavimu ir kitais teikiamais privalumais. Apie juos ir pakalbėsime. L formos namo projektas sukuria uždaro, jaukaus kiemo atmosferą, nes atsiribojama nuo gatvės ir nuo vienos kaimynų pusės. Dažnai projektuojama išskėstos L raidės formos namai, panašūs į bumerango formą, tokiu atveju galima pasiekti įdomių architektūrinių ir vidinio sklypo formavimo sprendimų. Vidinėje L formos dalyje įprastai suformuojama jauki terasa, kuri dėl L namo formos gerai apsaugoma nuo vėjo. L formos namo projektas puiki išeitis apgyvendintoje teritorijoje, greta triukšmingos gatvės.